
	ACTA 


	Expedient núm.: 
	Òrgan col·legiat: 

	JGL/2020/16 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	27 d’abril de 2020 

	Durada 
	des de les 19.00 fins a les 20.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/15 de la Junta de Govern Local de la sessió duta a terme el dia 20 d’abril de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 600/2020. Autorització als titulats d’establiments de bars o restaurants per realitzar el repartiment a domicili

	Favorable
	Tipus de votació: unanimitat

	Ramon Montaner i Viladrich, regidor delegat de Medi ambient, comenta que, arran de l’estat d’alarma decretat en el Reial decret 463/2020, de 14 de març, per la gestió de la situació de crisi sanitària ocasionada per la COVID-19, des d’aquesta data tots els bars i restaurants del municipi estan tancats, i només es permet treballar a aquells que realitzen serveis a domicili. Es per això que un elevat nombre d’establiments han sol·licitat autorització per poder prestar aquest tipus de servei.
Vist que en el marc de les mesures de contenció de la transmissió de COVID-19, la recomanació per a empreses alimentaries és seguir les normes generals de seguretat alimentària i les normes de prevenció de la malaltia que vagin facilitant les autoritats competents per contenir la propagació del virus,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda autoritzar  els titulats d’establiments de bars o restaurants que vulguin realitzar el repartiment a domicili, condicionada a la presentació en règim de comunicació de la declaració de responsable del titular de l’activitat en matèria de salut alimentària que figura a la seu electrònica del web municipal, dins l‘apartat de la Finestreta Única Empresarial (FUE). Caldrà donar compliment al conjunt de les recomanacions per al repartiment a domicili d’aliments i mesures per a la contenció de la transmissió de COVID-19 de l'Agència Catalana de Seguretat Alimentària del Departament de Salut de la Generalitat de Catalunya.


AIGÜES
	Expedient 576/2020. Revisió taxa recollida escombraries i fracció orgànica 

	Favorable
	Tipus de votació: unanimitat

	Vista la sol·licitud que demana que es revisi la taxa de recollida d’escombraries i fracció orgànica que s'aplica a una part d’un immoble, ja que actualment aquesta part d'immoble només acull a un nombre reduït de persones i no participa del projecte educatiu que s'imparteix a l'altra part de l'immoble;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda canviar l'import de les taxes que s'apliquen a la facturació de la pòlissa 57.166, passant d'industrial a domèstic. Aquest canvi s'aplicarà a partir de la pròxima facturació.


GOVERNACIÓ
	Expedient 72/2020. Reclamació danys per pintades al carrer de Sant Cristòfol, 10

	Favorable
	Tipus de votació: unanimitat

	Vist l'informe de la Policia Local de data 15 de gener de 2020, en què posa de manifest que en aquesta data un grup de persones va causar desperfectes a la via pública, al carrer de Sant Cristòfol, 10, just davant la seu d'ERC;
Atès que els fets van ser objecte d'una denúncia davant de la Comissaria dels Mossos d'Esquadra i del Jutjat d'Instrucció i de Primera Instància de Solsona;
Atès que l'Ajuntament de Solsona va contractar les tasques de neteja del vial i ja es disposa de les factures que acrediten el cost de la restitució del dany causat i que són les següents:
· Construccions Josep Clotet, SA, amb CIF núm. A25027939, factura núm. 7, de data 31 de gener de 2020, per un import de 1.089,00 €, IVA inclòs
· Jaume Oró, SL, amb CIF núm. B25271057, factura núm. 20SM1081/1000066, de data 10 de març de 2020, per un import de 332,58 €, IVA inclòs;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda trametre aquestes factures al Jutjat de Primera Instància i Instrucció de Solsona per tal que s'incorporin a la denúncia que l'Ajuntament de Solsona presentà pels danys que el dia 15 de gener de 2020 es produïren a la via pública, quedi acreditat la valoració del dany causat i aquest sigui reclamat als autors dels fets.


URBANISME
	Expedient 584/2020. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2020/36
Obres a realitzar: reparació i manteniment de la teulada i d'un ràfec interior d'un edifici


	Expedient 356/2020. Llicència urbanística – ampliar la xarxa de gas natural i donar servei a nous clients, C/ Bou, 7

	Favorable
	Tipus de votació: unanimitat

	Vista la sol·licitud de llicència d’obres per ampliar la xarxa de gas natural i donar servei a nous clients en l’immoble situat al carrer del Bou, 7, a partir de la xarxa existent al mateix carrer (exp. Mn2020/37);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Els paviments afectats seran reposats amb paviments de les mateixes característiques que els destruïts. Les obertures de rases al paviment, en general, es realitzaran totes amb disc.
· La reposició serà, en el cas de calçada amb paviment de formigó, capa de formigó amb gruix de 20 cm i amb acabat com l’existent a la zona afectada, de R.C.: 20N/mm2, ME B500T 20 cm x 20 cm de D. 5 mm x 5mm. En el cas de calçada amb paviment d’aglomerat asfàltic, es farà una base de formigó de les mateixes característiques ja assenyalades i una capa d’aglomerat asfàltic en calent de 8 cm que serà substituïda per llambordes quan es doni el cas concret. La llosa de formigó s’estendrà 25 cm a banda i banda de la rasa sempre sobre terreny no modificat. La capa d’asfalt s’estendrà a banda i banda 7 cm més que la llosa de formigó. En el cas de voreres amb rajol hidràulic, es realitzarà una base de formigó de 15 cm R.C.: 20N/mm2 i damunt es col·locarà el panot; en el cas d’acabat en formigó vist, se suprimirà la capa del rajol i es donarà l’acabat predominant en la zona afectada. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars. Per damunt la canonada es col·locarà la corresponent banda de senyalització.
· El reblert de les rases es farà amb material verge tipus sauló/sorra de riu..., compactat mecànicament i en les condicions idònies d’humitat, de manera que s’assoleixi una compactació assimilable al 95% P.M. Caldrà presentar als Serveis Tècnics Municipals un assaig de la compactació d’aquest reblert de les rases.
· En rases per zones enjardinades per damunt del reblert es col·locarà un gruix mínim de 30 cm de substrat original del propi terreny. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars.
· En tots els casos, si l’amplada de la rasa és de 20 cm, el reblert es farà amb morter de reblert fluid.
· En cas de preveure una ocupació de la via pública a causa de les obres a executar (extracció de runes, amuntegament de material, etc.) caldrà que se sol·liciti explícitament l’autorització i, en cas de qualsevol alteració en la mobilitat urbana, es posarà en consideració per la Policia Local i, per tant, serà advertida pel sol·licitant per tal d’acordar una regulació del trànsit rodat i de vianants.
· L’obra haurà d’estar perfectament delimitada, tant frontalment com longitudinalment, mitjançant tanques o altres elements similars i disposarà garlandes lluminoses per a la senyalització nocturna en el cas d’afectacions de la calçada i, en general, quan el nivell lumínic existent ho aconselli.
· S’haurà de protegir qualsevol obstacle en voreres o calçades, tals com acopis de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· Tots els serveis públics (Gas Natural disposa de la documentació amb tots els serveis públics de la ciutat) o privats que puguin resultar malmesos, en qualsevol circumstància, es reposaran correctament a càrrec del sol·licitant previ avís als afectats i d’acord a les seves instruccions. En relació als serveis municipals es recorda que els traçats de les xarxes són orientatius i, per tant, caldrà efectuar les cales pertinents per localitzar-los. Cal advertir que, a més a més de les xarxes de serveis que apareixen en els plànols, també cal contemplar l'existència de les connexions dels immobles existents a les mateixes.
· Cal comunicar als Serveis Tècnics Municipals les previsions de l’inici de les actuacions, signar prèviament la corresponent acta de replanteig de les obres confirmant el traçat de la canalització a fer i concretar el seguiment de les obres. El començament de les obres s’iniciarà sempre d’acord amb els Tècnics Municipals i la Policia Local.
· Qualsevol incidència o alteració de les previsions inicials serà contrastada amb els Serveis Tècnics Municipals.
· Cal comunicar el final de l’obra, sol·licitar la verificació formal de la mateixa per part dels Serveis Tècnics Municipals i sol·licitar la corresponent acta de recepció de l’obra executada que afecta espais públics municipals (la data de signatura serà l’inici del període de garantia).
· S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· Es demana que l’empresa que executi les obres d’acord amb els condicionants de la llicència tingui a disposició de la inspecció municipal els albarans de compra del formigó.
· Abans de l'inici de l'obra cal incorporar a l'expedient l'assumeix de direcció tècnica de l’obra.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


 
	Expedient 2192/2018. Llicència urbanística – construcció de dues naus i dos femers per a la instal·lació d’una explotació bovina d’engreix en règim intensiu 

	Favorable
	Tipus de votació: unanimitat

	La Junta de Govern Local, en la sessió duta a terme el dia 18 de novembre de 2019, acorda sotmetre a informació pública l’expedient per a la construcció de dues naus i dos femers per a la instal·lació d’una explotació bovina d’engreix en règim intensiu.
Vist que l'anunci fou publicat al tauler d’anuncis i a la seu electrònica de l’Ajuntament de Solsona i al Butlletí Oficial de la Província de Lleida núm. núm. 237, de 10 de desembre de 2019;
· Vist que durant el termini d'informació al públic s'han presentat tres al·legacions.
Vist l’informe emès pel departament d’Agricultura, Ramaderia, Pesca i Alimentació (Secció Ramadera i Sanitat Animal) en matèria de distàncies, sanitat i benestar animal de data 30 de març de 2020;
Vist l'informe emès pels Serveis Tècnics Municipals, de data 20 d'abril de 2020, en relació a les al·legacions presentades;
A proposta de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. En relació a l’al·legació presentada per un particular:
· Estimar parcialment l’apartat primer.
· Estimar parcialment l’apartat segon de l’al·legació en el sentit de compartir l’observació apuntada pel primer considerant que cal minimitzar els impactes associats a l'activitat. Aquests impactes i les mesures establertes en relació a la normativa vigent d’obligat compliment ja es recullen en el projecte de la instal·lació i qualsevol altre que pugui sorgir en relació al desenvolupament de l’activitat ha de ser tractat adequadament pel titular de l’explotació sota el control de l’administració competent.
· Desestimar la resta dels apartats primer i segon tot considerant que qualsevol llicència d’una obra o activitat és un acte reglat i per a la seva concessió únicament es té en compte la normativa vigent.
· Desestimar l’apartat tercer de l’al·legació, atenent que la instal·lació és permesa i s’adequa al planejament vigent, a les ordenances municipals que li són d’aplicació i a la normativa sectorial exigible pel tipus d'activitat a dur a terme; i considerant també què, com no pot ser d'altra manera, l'administració competent ha de vetllar perquè les mesures correctores i condicions que recull el projecte de la instal·lació en funció de la normativa d'obligat compliment, així com les necessàries que puguin sobrevenir pel propi funcionament de l'activitat, es compleixin; i tenint en compte què és del tot inqüestionable el fet què l'administració municipal no pot autoritzar ni l'execució de l'edificació ni l'inici de l'activitat fins no disposar del vist i plau de tots els organismes que s'han de pronunciar al respecte al llarg del procediment administratiu, establint els condicionants que escaigui.
Segon. En relació a al·legació presentat per un particular:
· Estimar l’apartat primer de l’al·legació.
· Estimar parcialment l’apartat segon de l’al·legació en el sentit de compartir l’observació considerant que cal minimitzar els impactes associats a la instal·lació. Aquests impactes i les mesures establertes en relació a la normativa vigent d’obligat compliment ja es recullen en el projecte de la instal·lació i qualsevol altre que pugui sorgir en relació al desenvolupament de l’activitat ha de ser tractat adequadament pel titular de l’explotació sota el control de l’administració competent.
· Desestimar la resta de l'apartat segon, considerant que qualsevol llicència d’una obra o activitat és un acte reglat i per a la seva concessió únicament es té en compte la normativa vigent.
· Desestimar l’apartat tercer de l’al·legació, atenent que la instal·lació és permesa i s’adequa al planejament vigent, a les ordenances municipals que li són d’aplicació i a la normativa sectorial exigible pel tipus d'activitat a dur a terme; i considerant també què, com no pot ser d'altra manera, l'administració competent ha de vetllar perquè les mesures correctores i condicions que recull el projecte de la instal·lació en funció de la normativa d'obligat compliment, així com les necessàries que puguin sobrevenir pel propi funcionament de l'activitat, es compleixin; i tenint en compte què és del tot inqüestionable el fet que l'administració municipal no pot autoritzar ni l'execució de l'edificació ni l'inici de l'activitat fins no disposar del vist i plau de tots els organismes que s'han de pronunciar al respecte al llarg del procediment administratiu, establint els condicionants que escaigui.
Tercer. En relació a al·legació presentada per Antoni Trasobares i Rodríguez, director del Centre de Ciència i Tecnologia Forestal de Catalunya (CTFC):
· Estimar l’apartat primer de l’al·legació en relació a que el Centre de Ciència i Tecnologia Forestal de Catalunya (CTFC), representat per Antoni Trasobares, sigui considerat com a part interessada en l’expedient d’autorització ambiental i urbanística del projecte i en conseqüència li siguin notificades totes aquelles resolucions que es dictin en el procediment.
· Estimar parcialment l’apartat segon de l’al·legació en el sentit de compartir l’observació apuntada considerant que cal minimitzar els impactes associats a l'activitat. Aquests impactes i les mesures establertes en relació a la normativa vigent d’obligat compliment ja es recullen en el projecte de la instal·lació i qualsevol altre que pugui sorgir en relació al desenvolupament de l’activitat ha de ser tractat adequadament pel titular de l’explotació sota el control de l’administració competent.
· Desestimar la resta de l'apartat segon tot considerant que qualsevol llicència d’una obra o activitat és un acte reglat i per a la seva concessió únicament es té en compte la normativa vigent.
· Desestimar els apartats tercer i quart atenent que l’activitat objecte de la llicència sol·licitada és una activitat integrada al medi rural i permesa d’acord a les normatives d’aplicació, considerant també què, com no pot ser d'altra manera, l'administració competent ha de vetllar perquè les mesures correctores i condicions que recull el projecte de la instal·lació en funció de la normativa d'obligat compliment, com aquelles altres necessàries que puguin sobrevenir pel propi funcionament de l'activitat, es compleixin; i tenint en compte què és del tot inqüestionable el fet què l'administració municipal no pot autoritzar ni l'execució de l'edificació ni l'inici de l'activitat fins no disposar del vist i plau de tots els organismes que s'han de pronunciar al respecte i establir els condicionants que creguin oportuns durant el procediment administratiu.
· Desestimar l'apartat cinquè de l'al·legació. El camí de la Font de Plata és públic (fitxa número 100, ICM). L'Ordenança municipal de camins (OMC) determina el règim d'ús dels camins públics i estableix (art. 11.2 i 3 OMC) que és un ús comú general la circulació de qualsevol vehicle de transport destinat a l'aprofitament normal de les finques rústiques que tenen l'accés pels camins i vies rurals, i que s'entén aprofitament normal de les finques tot aquell relacionat amb el desenvolupament de les activitats i els usos agrícoles, ramaders o forestals dels esmentats espais, independentment de la intensitat de trànsit generat (art. 12.2 OMC). D'altra banda, l’alternativa que passaria per accedir a la finca a través del camí públic de Can Mascaró a Llera (fitxa número 100, ICM) és inviable per l'existència d'una passarel·la d'ús privat de les instal·lacions del Centre Tecnològic, limitant l'alçada de pas.
Quart. Notificar aquest acord a totes les parts que han presentat al·legacions.


VARIS
	Expedient 484/2020. Mesures per a la prevenció i el control de la infecció ocasionada per la COVID-19

	Favorable
	Tipus de votació: unanimitat

	El Reial decret 463/2020, de 14 de març, declarà l’estat d’alarma per la gestió de la situació de crisi sanitària ocasionada per la COVID-19, d’una durada de quinze dies però que ha estat prorrogada pel Real decret 487/2020, de 10 d’abril.
Vist el que disposa el Reial decret llei 15/2020, de 21 d’abril, de mesures urgents complementàries per donar suport a l’economia i al treball, on es prorroga el caràcter preferent del treball a distància;
Atès que hi ha serveis que depenen de l’Ajuntament de Solsona i degut a l’estat l’alarma han estat tancats però es considera que amb les noves instruccions donades pel Reial decret llei 15/2020 ja es poden començar a prestar;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
1. Obrir al públic, a partir del dilluns 4 de maig de 2020, l’Oficina d’Atenció Ciutadana de l’Ajuntament de Solsona, en el seu horari habitual, dilluns de les 8.30 a les 19.00 hores i de dimarts a divendres de les 8.30 a les 14.30 hores.
2. Obrir el públic el cementiri municipal de Solsona, a partir del dilluns 4 de maig de 2020, de les 8.00 a les 14.00 hores, de dilluns a divendres.
3. Autoritzar l’assistència al mercat setmanal del divendres a totes les parades d’alimentació i planter, a partir del divendres 8 de maig de 2020, demanant la corresponsabilitat de paradistes i consumidors per prendre totes les precaucions d’higiene possibles en la manipulació dels productes i garantir la distància mínima entre persones. 
4. Obrir al públic la deixalleria de Solsona, a partir del dilluns 4 de maig de 2020, en horari de matí, i a partir del dilluns 11 de maig de 2020, en horari de matí i tarda.
5. Advertir tot el personal municipal i els usuaris dels serveis que aquests s’han de prestar respectant totes les mesures de seguretat i distanciament que s’ha fixat des del departament de Salut de la Generalitat de Catalunya i que determinin la resta d'autoritats sanitàries.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

